बिहार, झारखण्ड के उतरी पूर्वी भाग, उत्तर प्रदेश के पूर्वान्चल भाग तक क्षेत्रीय भाषा के रूप मेँ पहचान बनवले भोजपुरी सरहद पार पड़ोसी देश नेपाल के दखिनी मैदानी हिस्सा, सूरीनाम, गुयना, फीजी, त्रिनिनाद आ मरिशास तक भी आपन पहचान बनवले बा। अलग- अलग जगह मेँ भोजपुरी के अलग अलग बोल आ स्वर आपन आ दोसरा भाषा के निखारे मेँ बहुते मदद कइले बा। भोजपुरिया क्षेत्र राजनीतिक, बौद्धिक, साहित्यिक, धार्मिक आ तकनीकी क्षेत्र मेँ हमेशा आगे रहल। देश के आजादी दिलावे मेँ चाहे बाद मेँ देश के सवारें मेँ कबो पीछे ना रहल। नेता से लेके अभिनेता तक, नायक से लेके महानायक तक, साहित्य से लेके संगीत तक, आध्यात्म से लेके भौतिकता तक कवनो आइसन क्षेत्र अछूता ना रहल जवना मेँ एकर सहभागिता ना लउके।
भारत मेँ हिंदी के बढ़ावे मेँ भोजपुरी बहुते मददगार रहल बा। भारतेन्दु हरीशचंद आ मुंशी प्रेमचंद भोजपुरिया शैली के कायल रहे लोग। ओ लोग के रचना मेँ एकर छाप सोझे नजर आवेला। डा॰ राजेंद्र प्रसाद, जयप्रकाश नारायण, वीरकुंवर सिंह के देश भक्ति के के कायल नइखे? राहुल सांकृत्यायन, महावीर प्रसाद व्दिवेदी, भिखारी ठाकुर, आचार्य महेंद्र शास्त्री आ अनेक पुरखन के भोजपुरी जगत हमेशा इयाद राखी। भोजपुरी के निखारे में बहुते लोग आपन सहजोग देले बा जेकरा के सूचीबद्ध संस्थापक संपादक डा॰ राजेन्द्र भारतीजी “अंजोरिया“ में कइले बानीं जवना में अभय त्रिपाठी, डा॰ भगवान सिंह भाष्कर, भागवती प्रसाद व्दिवेदी, अजय कुमार कश्यप, कृष्णानन्द कृष्ण, किशन गोरखपुरी, पाण्डेय कपिल, मनोज भावुक, मनीर आलम, डा॰ तैयब हुसैन पीड़ित, राम नाथ पाण्डेय, सतीष प्रसाद सिन्हा के अलावा बहुते लोग बा।
भारत देश के माटी में रचल-बसल आपन पुश्तैनी मूल भोजपुरी के सरजमीन से बहुते दूर हमनी के “सहित्यांगन” दल-बल आ गईल बा। भोजपुरी भाषा के नेही, प्रेमी आ प्रशंसक भईला के नाते हमनी सभे बहुते नेह–छोह के साथ बेजोड़ पीढ़ी के प्रतिनिधित्व कर रहल बानी। रोजी-रोटी तरक्की चाहे बाहर बसे के चक्कर में आपन मूल पहचान के अनदेखा कईल एकदमे बेईमानी होई। आमतौर पर जिनगी में तरक्की खातीर आपन पहचान बनावल रखल आ ओके बढ़ावा दिहल बहुते जरूरी बा। एह से हमनी के विरासत हमेशा सुरक्षित रही। नवका पीढ़ियन में प्रचार खतीर ई कदम उठावल आपन पुस्तैनी भोजपुरी भाषा के प्रयोग, तरक्की आ विस्तार में एगो महत्वपूर्ण सार्थक पहल होई।
हमनी के पूर्वज लोग जे भोजपुरी भाषा, साहित्य आ संस्कृति के निखारल आ समृद्ध कईल आ पूरा दुनिया में एगो अलगे पहचान बनावल, ओह लोग के श्रद्धांजलि अर्पित करे खातीर “सहित्यांगन” के एगो छोटहन प्रयास जारी बा। विज्ञान आ प्रौद्योगिकी के तर्ज पर भोजपुरी भाषा, साहित्य आ संस्कृति के समृद्धि – तरक्की आ विस्तार में “सहित्यांगन” नेतृत्व के अहम भूमिका निभावे के बेड़ा उठवले बा। लगातार हमनी के सार्थक कोशिश रही कि आपन गौरवशाली अतीत के फेर से परिभाषित क के भोजपुरी के छवि के भारत के साथे-साथ दुनिया के बाकी हिस्सा में भी पुनर्जीवित कईल जाव। ई काम रउरा सब के सहयोग के बिना सम्भव नईखे। रउरा सभे से निहोरा बा जे “सहित्यांगन” से जुड़ी। हमनी के पीतर लोग बड़ी उम्मीद आ विश्वास के साथे भोजपुरी संस्कृति, परंपरा, कला आ संगीत देले बा, जेकर मान्यता, समृद्धि- तरक्की आ विस्तार हमनी सभे के हाथ मे बा।
कुछ लोग के धन लोलुपता के चलते भोजपुरी फुहड़पन आ अश्लिलता के पर्याय बन के रह गइल बा। इंटरनेट के माध्यम से भी बहुते लोग भोजपुरी के परिमार्जित आ शुद्ध साहित्यिक रूप में परिभाषित करे में जुटल बा। भोंडापन, फुहड़पन से बचावे खातिर जोरदार अभियान के जरूरत बा। एह अभियान से जुड़े खातिर स्व॰ शारदानन्द प्रसाद (कवि आ कथाकार) के इयाद में भोजपपुरीसाहित्यांगन॰काम जनम लेहलस। भोजपपुरीसाहित्यांगन॰काम विशुद्ध रूप से साहित्यिक ई-लाईब्रेरी बा जवना में भोजपुरी साहित्य के हर विधा नजर आई।
Here is some of our suggested books to get you started
लेखक: ओमप्रकाश सिन्हा
लेखक: तैयब हुसैन पीड़ित
लेखक: तंग इनायतपुरी
लेखक: पांडेय जगन्नाथ प्रसाद सिंह
Engineer by profession she is the main admin for the website
bho_Deva bho_Deva bho_Deva bho_Deva bho_Deva eng_Latn awa_Deva hin_Deva kas_Deva bho_Deva eng_Latn